**Demy Patrick René de Zeeuw** (\* 26. máj 1983, Apeldoorn, Holandsko) je holandský futbalový záložník, ktorý naposledy pôsobil v klube NAC Breda. Za Holandsko nastúpil v 27 zápasoch a bol súčasťou tímu, ktorý v roku 2010 dosiahol 2. miesto na Majstrovstvách sveta vo futbale v Juhoafrickej republike.

Klubová kariéra
---------------

### Začiatky

Demy začal s futbalom v rodnom Apeldoorne. Jeho prvým tímom bol WSV Apeldoorn, v ktorom hrával za mládežnícky tím, pokým sa v roku 1995 nepresunul do akadémie AGOVV Apeldoornu.

### Go Ahead Eagles

Profesionálny kontrakt podpísal s Go Ahead Eagles v roku 2001. Spočiatku nastupoval sporadicky, ale v sezóne 2004/2005 už bol dôležitým členom tímu. Za klub odohral 65 zápasov a strelil 7 gólov. 

### AZ

Jeho hra zaujala trénera Louisa van Gaala, vtedajšieho trénera AZ, ktorý ho odkúpil v roku 2005 za 100 000 €. De Zeeuw podpísal 4-ročný kontrakt. Svoj debut si odbil v zápase so Spartou Rotterdam 12. augusta 2005. V prvej sezóne odohral 26 zápasov a svojimi výkonmi si zaslúžil predĺženie kontraktu do leta 2010. V nasledujúcej sezóne ho Marco van Basten, tréner Holandska, pozval do reprezentácie. V máji 2007 bol jeho kontrakt opäť predĺžený a to o jeden rok. Už počas pôsobenia v AZ bol spájaný s prestupom do Ajaxu Amsterdamu. Koncom letného prestupového obdobia 2008 bol dokonca blízko presunu do Hamburgru SV, avšak prestup stroskotal na nedostatku času na registráciu hráča v Nemeckej futbalovej asociácií. Na jar 2009 mu bolo opäť ponúknuté predĺženie kontraktu, ale on ponuku odignoroval. De Zeeuw chcel za každú cenu prestúpiť. Sezónu 2008/2009 ukončil AZ výhrou trofeje Eredivisie po dlhých 28 rokoch.

### Ajax

De Zeeuw prestúpil do Ajaxu 24. júla 2009 za údajných 6 miliónov €. Podpísal 4-ročný kontrakt. V drese Ajaxu debutoval 2. augusta 2009 v zápase proti FC Groningen. V októbrovom zápase proti jeho bývalému tímu, AZ Alkmaar, ho fanúšikovia súpera vypískali a dokonca slovne napadli, keď ho nazvali „židom" (hol. kankerjood, angl. kike). Napriek tomu, že chcel de Zeeuw v zápase pokračovať, rozhodca Bas Nijhuis zápas prerušil.

V sezóne 2010/2011 pokračoval v dobrých výkonoch a gólovo sa dokázal presadiť aj v Lige Majstrov proti Auxerre a AC Miláno. Koncom prestupového obdobia v januári 2011 sa oňho zaujímal turecký Fenerbahçe, ale Ajax ponuku na prestup odmietol. Vo finále KNVB Cupu strelil otvárací gól, avšak Ajax nakoniec podľahol Twente 3-2. Ajax ukončil sezónu na 1. mieste v Eredivisie.

de Zeeuw v drese Spartakude Zeeuw v drese Spartaku
### Spartak Moskva

6. júla 2011 prestúpil de Zeeuw do Spartaku Moskva za odhadovanú cenu 7 miliónov €. Debutoval 7. augusta pri výhre 4-2 nad Terekom Groznyj. Jeho pôsobenie v Moskve sprevádzali zranenia, ktoré ho vyradili zo základnej zostavy. Kvôli neuspokojivým výsledkom bol terčom kritiky zo strany fanúšikov.

V januári 2013 ho klub uvoľnil na hosťovanie do Anderlechtu. Tréner Valeri Karpin ho popísal ako „najhorší prestup za posledné roky".

#### Anderlecht (hosťovanie)

De Zeeuw prišiel na hosťovanie do Anderlechtu do konca sezóny 2012/2013. Prvý zápas odohral vo februári proti Charleroi pri výhre 2-0. Anderlecht ukončil sezónu výhrou Jupiler League. Napriek tomu, že s ním Spartak rátal do budúcej sezóny Ruskej Premier Ligy, on sa odmietol vrátiť späť do Moskvy. Anderlecht obnovil hosťovanie s platnosťou do konca sezóny 2013/2014. Jeho výkony však neboli dostatočne uspokojivé, začo bol trénerom Johnom van den Bromom kritizovaný pred médiami. V Anderlechte odohral celkovo 26 zápasov. 

Demymu po sezóne skončil kontrakt v Spartaku a tak sa v lete 2014 stal voľným hráčom.

  

### NAC Breda

Vo februári 2015 podpísal amatérsku zmluvu s NAC Bredou do konca sezóny. Kvôli reguláciám KNVB musel byť tento kontrakt zmenený na profesionálny.

Medzinárodná kariéra
--------------------

V roku 2006 vyhral s tímom Holandska Majstrovstvá Európy do 21 rokov. 

S reprezentáciou Holandska sa zúčastnil Majstrovstiev Európy 2008, kedy skončili v štvrťfinále, a Majstrovstiev sveta 2010, kedy obsadili 2. miesto.

Po roku 2010 sa mu už nepodarilo zaslúžiť si pozvánku do reprezentácie. De Zeeuw to odôvodnil častými zraneniami a nedostatkom herného priestoru v Spartaku Moskva.

Osobný život
------------

Demyho partnerkou je Danielle Slofová, ktorá mu v roku 2013 porodila dcéru.

Magazín Esquire ho v roku 2011 označil ako najmódnejšieho futbalistu Holandska. Počas pôsobenia v Spartaku sa začal učiť rusky.

Spolu s futbalistami Gregorym van der Wielom a Eljerom Eliom založil v roku 2013 módnu značku BALR.

Trofeje
-------

### Klubové

**AZ**

* Eredivisie: 2008/2009

**Ajax**

* Eredivisie: 2010/2011
* KNVB Cup: 2009/2010

**RSC Anderlecht**

* Jupiler League: 2012/2013, 2013/2014
* Belgický Superpohár: 2013

### Medzinárodné

* Majstrovstvá Európy do 21 rokov: 2006

Referencie
----------

1. ↑  "AZ-revelatie Demy de Zeeuw verbaast zichzelf" Archivované 2016-09-13 na Wayback Machine. *fcupdate.nl*
2. ↑  "AZ en De Zeeuw langer door". *voetbalzone.nl*
3. ↑  "AZ verlengt contract De Zeeuw opnieuw". *voetbalzone.nl*
4. ↑  "De Zeeuw ontkracht geruchten rondom vertrek". *voetbalzone.nl*
5. ↑  "HSV kwam net te laat voor De Zeeuw". *voetbalzone.nl*
6. ↑  "De Zeeuw legt aanbieding AZ naast zich neer". *voetbalzone.nl*
7. ↑  "AZ belooft De Zeeuw mee te werken aan transfer". *voetbalzone.nl*
8. ↑  "De Zeeuw gaat van AZ naar Ajax". *voetbalzone.nl*
9. ↑  "De Zeeuw: "Mijn moeder heeft die ziekte en dat weten ze"". *goal.com*
10. ↑  "Ajax laat De Zeeuw niet naar Fenerbahçe verkassen". *vi.nl*
11. ↑  "Spartak maakt miljoenenovergang van De Zeeuw officieel". *voetbalzone.nl*
12. ↑  "Ook De Zeeuw mikpunt van kritiek bij Spartak Moskou". *vi.nl*
13. ↑  "Карпин: де Зеув — самый неудачный трансфер за последние годы". *championat.com*
14. ↑  "Anderlecht huurt Demy de Zeeuw van Spartak" Archivované 2016-03-06 na Wayback Machine. *sporza.be*
15. ↑  "Де Зеув не хочет оставаться в "Спартаке" на следующий сезон". *championat.com*
16. ↑  "RSCA and Spartak close to deal about De Zeeuw". *anderlecht-online.be*
17. ↑  "Van den Brom boos op De Zeeuw". *goal.com*
18. ↑  "Transfervrije De Zeeuw verlaat Anderlecht". *vi.nl*
19. ↑  "De Zeeuw op amateurbasis naar NAC". *nos.nl*
20. ↑  "De Zeeuw niet als amateur naar NAC Breda". *vi.nl*
21. ↑  "Demy De Zeeuw: I miss playing for Netherlands". *goal.com*
22. ↑  "Danielle Slof, de vriendin van Demy de Zeeuw". *spelersvrouw.nl*
23. ↑  "Де Зеув стал отцом". *championat.com*
24. ↑  "Де Зеув признан самым модным футболистом Голландии 2011 года". *championat.com*
25. ↑  "Де Зеув: начинаю учить русский язык". *championat.com*
26. ↑  "BIJ DEMY DE ZEEUW WINT DE MODE HET LANGZAAM VAN HET VOETBAL". *hpdetijd.nl*

Externé odkazy
--------------

* Profil na FIFA.com
* BALR

| * z
* d
* u
Holandské mužstvo – ME 2008 (štvrťfinále) |
| --- |
| 
* 1 van der Sar
* 2 Ooijer
* 3 Heitinga
* 4 Mathijsen
* 5 van Bronckhorst
* 6 De Zeeuw
* 7 van Persie
* 8 Engelaar
* 9 van Nistelrooy
* 10 Sneijder
* 11 Robben
* 12 Melchiot
* 13 Timmer
* 14 Bouma
* 15 De Cler
* 16 Stekelenburg
* 17 De Jong
* 18 Kuyt
* 19 Huntelaar
* 20 Afellay
* 21 Boulahrouz
* 22 Vennegoor of Hesselink
* 23 van der Vaart
* Tréner: van Basten

 | Holandsko |


| * z
* d
* u
Holandské mužstvo – MS 2010 (2. miesto) |
| --- |
| 
* 1 Stekelenburg
* 2 Van der Wiel
* 3 Heitinga
* 4 Mathijsen
* 5 Van Bronckhorst
* 6 Van Bommel
* 7 Kuyt
* 8 De Jong
* 9 Van Persie
* 10 Sneijder
* 11 Robben
* 12 Boulahrouz
* 13 Ooijer
* 14 De Zeeuw
* 15 Braafheid
* 16 Vorm
* 17 Elia
* 18 Schaars
* 19 Babel
* 20 Afellay
* 21 Huntelaar
* 22 Boschker
* 23 van der Vaart
* Tréner: Van Marwijk

 | Holandsko |